Antena 3, prin directorul ei, Mihai Gâdea, a făcut eforturi insistente, luni seara, să facă din „afacerea Mazăre” o telenovelă lacrimogenă, din care PSD să mai stoarcă niște voturi. Nicio vorbă despre vinovăția PSD în a susține atâția ani, la Primăria Constanța, un asemenea infractor.

Tactica lui Gâdea e aceea de a pune întrebări retorice. „Cine credeți că va câștiga politic din aducerea lui Mazăre?”, „Nu-i așa că se creează o emoție care va aduce voturi în plus PSD?”

Păpușa lui Voiculescu vorbește despre „lovituri mari de imagine”, despre „rolul decisiv al ministrului interimar al Justiției, Ana Birchall, în aducerea lui Mazăre” și despre faptul că „pe Mazăre l-au adus, efectiv, niște polițiști de la Ministerul de Interne, condus tot de o PSD-istă, Carmen Dan”.

Într-un fel, Gâdea pare hotărât să-l confirme pe Ponta, care spusese cu o zi în urmă că Mazăre a fost sacrificat de Dragnea, ca să zică lumea acum, înante de alegeri, „vedeți că PSD nu-i protejează pe infractori, nici măcar pe cei fugari?!”.

Alice, avocată de vis

Ca să obțină emoția maximă, Gâdea a adus-o în studio pe Alice Drăghici, avocata lui Radu Mazăre. Aceasta s-a smiorcăit, și-a dat ochii peste cap, și-a amintit cât de gras a plătit-o infractorul Mazăre din bani furați.

„Va crește PSD-ul! Nu are cum să nu te impresioneze privirea împietrită a lui Radu Mazăre, când toți îl știam jovial, vesel, plin de viață! Nu au cum nu te impresioneze lacrimile lui Răducu Mazăre, care e un copil până la urmă. E un copil, iar Radu Mazăre e tatăl lui!”, și-a stors patetismul avocata Drăghici. Pe care, evident, n-o interesează lacrimile altor mii de copii care suferă cumplit, inclusiv de foame și de frig, din cauza sutelor de milioane de euro furate de Mazăre.

Dar cu Coita ce-ați avut?!

Gâdea plusează: să vedeți ce audiențe o să fie pe subiectul ăsta, avem televiziuni, site-uri, avem imagini de la Paris, din avion, de la aeroport, iar impactul imaginilor e devastator. Milioane de oameni vor vedea tristețea lui Radu Mazăre și lacrimile lui Răducu. Gâdea face eforturi, parcă, să justifice o notă de plată piperată. Dar nu-i bai, PSD plătește…

Ciuvică e supărat că Mazăre a fost adus în campania electorală. Zice că „degeaba încearcă statul paralel să mi aducă niște voturi pentru #Rezist, pe haștagieni nu-i mai crede nici dracu'”. N-am înțeles cine din statul paralel l-a adus pe Mazăre… Dar nici Ciuvică n-a înțeles jocul lui Gâdea, mai mult i-l strică.

O altă antenistă, Ana-Maria Roman, face și ea ce poate: acțiunea aceasta „va duce la victimizarea lui Radu Mazăre”. Good, zâmbește Gâdea.

„Analistul” ex-băsist Alex Coita (cu sau fără diacritice, dvs. hotărăți), reconvertit la voiculescianism, pune și el o cărămidă la teoria lui Gâdea, ca să mai fie invitat. „E inevitabilă o senzație de nedreptate. Efectul ar putea fi de a demobiliza electoratul #Rezist. De exemplu, ca USR-PLUS să ia mai puține voturi”.

Concluzia o trage Mircea Badea: „Extrădarea lui Mazăre aduce pușcărie pentru Kovesi!”. Orice grup își are lingăii săi, dar unul dintre ei trebuie să fie și clovn pe deasupra.

CITIȚI ȘI: